Ditte Cederstrand

Ditte Cecilie Cederstrand (1915 Kööpenhamina, Tanska – 1984 Nykøbing Falster, Tanska) oli tanskalainen kirjailija. Hän asui Saksassa 1937–1944 ja toimi opettajana Horserødin valtionvankilassa 1952–1966. Kokemukset natsi-Saksassa ovat antaneet aiheita Cederstrandin tuotantoon. Hän uudisti tanskalaisen kirjallisuuden sosialistista realismia seitsenosaisella teossarjallaan De uspurgtes historie (1974–1982), joka kertoo kahden perheen, saksalaisen ja tanskalaisen, vaiheista ensimmäisestä maailmansodasta vuoteen 1980.

Cederstrand avioitui vuonna 1937 saksalaisen papin Siegbert Hummelin kanssa ja muutti Saksaan. Avioliitto purkautui, ja hän palasi Tanskaan 1944. Vuonna 1949 hän avioitui kirjailija Harald Bønnelykke Herdalin kanssa. Avioliitto purkautui 1975.

Cederstrand oli Tanskan kommunistisen puolueen jäsen, mutta hänet ja hänen miehensä erotettiin 1950, perusteluna yhteydet trotskilaiseen kommunistiin, aikansa maineikkaimpaan kriitikkoon Georg Moltvediin.

Lähteet

Aiheesta muualla

Tanskalaiset kirjailijat
Vuonna 1915 syntyneet
Vuonna 1984 kuolleet